শরৎ ফনসেকা

গার্দিহেওয়া শরৎ চন্দ্রলাল ফনসেকা (জন্মঃ ১৮ ডিসেম্বর ১৯৫০) শ্রীলঙ্কার একজন সাবেক রাজনীতিবিদ এবং সাবেক সংসদ সদস্য। এছাড়া তিনি শ্রীলঙ্কা সেনাবাহিনীর একজন অবসরপ্রাপ্ত জেনারেল এবং সক্রিয় ফিল্ড মার্শাল।Gen. GSC Fonseka elevated to the rank of 'Field Marshal', Ministry of Defence (Sri Lanka), Retrieved 29 March 2015 তিনি শ্রীলঙ্কা সেনাবাহিনীর ১৮তম কমান্ডার ছিলেন এবং তার নেতৃত্বে শ্রীলঙ্কায় ১৯৮০ সালের দিকে শুরু হওয়া ভয়াবহ এলটিটিই বিরোধী যুদ্ধ ২০০৯ সালে শেষ হয়, যুদ্ধের পর তিনি প্রতিরক্ষা স্টাফ প্রধানের দায়িত্ব পান পূর্ণ জেনারেল পদে।General G . S . C. Fonseka RWP RSP VSV USP rcds psc, Ministry of Defence, Retrieved 29 March 2015 সেনাবাহিনী থেকে তিনি স্বেচ্ছায় পদত্যাগ করে বেরিয়ে এসে রাষ্ট্রপতি মাহিন্দা রাজাপক্ষের প্রতিদ্বন্দ্বী হিসেবে ২০১০ সালের রাষ্ট্রপতি নির্বাচনে অংশ নেওয়ার সিদ্ধান্ত নেন। নির্বাচনে বিতর্কিত এক পরাজয়ের পর তিনি কারাগারে আটক হন রাজাপক্ষের নির্দেশে এবং যে এলাকার জন্য তিনি সংসদ সদস্য নির্বাচিত হয়েছিলেন সেই পদটিও হারান।Prosecuting and persecuting the war hero – General Fonseka, By Somar Wijayadasa, The Sunday Times (Sri Lanka), Retrieved 29 March 2015Sarath Fonseka becomes Lanka’s first field marshal - The Times of India, Retrieved 29 March 2015Fonseka to become first Sri Lankan Field Marshal, Khaleej Times (UAE), Retrieved 29 March 2015 যদিও মাহিন্দা ফনসেকাকে তিন বছর কারাদণ্ড দিয়েছিলেন কিন্তু স্বদেশীয় এবং আন্তর্জাতিক ব্যাপক চাপ সামলাতে না পেরে তিনি ফনসেকাকে দুই বছরের মাথায় মুক্তি দিতে বাধ্য হন। ২০১৫ সালের রাষ্ট্রপতি নির্বাচনে মাহিন্দা সরকারের এক মন্ত্রী মৈত্রীপাল সিরিসেনা তার প্রতিদ্বন্দ্বী হিসেবে দাঁড়ালে ফনসেকা তাকে সমর্থন জানান, সিরিসেনা রাষ্ট্রপতি হয়ে যান এবং ফনসেকাকে তার কেড়ে নেওয়া সকল সম্মান, পদমর্যাদা, বেতন-ভাতা ফিরিয়ে দেন। পরে ২২ মার্চ ২০১৫ তারিখে রাষ্ট্রপতি সিরিসেনা ফনসেকাকে ফিল্ড মার্শাল র‍্যাঙ্ক ব্যাজ পরিয়ে দেন।Sarath Fonseka to be bestowed with Field Marshal Title NEWS.LK (The Official Government News Portal of Sri Lanka), Retrieved 29 March 2015General Fonseka Made Field Marshal  - P.K.Balachandran, The Indian Express, Retrieved 29 March 2015 ২০১৬ সালের ৯ ফেব্রুয়ারি তাকে সংসদে দায়িত্ব দেওয়া হয় এবং ১৬ দিন পর তিনি শহর বিষয়ক উন্নয়ন মন্ত্রণালয়ের মন্ত্রীর পদ লাভ করেন।

ফনসেকা ১৯৭০ সালে শ্রীলঙ্কা সেনাবাহিনীতে যোগ দিয়েছিলেন ক্যাডেট হিসেবে এবং পরের বছর কমিশন পেয়েছিলেন সিনহা রেজিমেন্টে। তিনি প্রশিক্ষণ নিয়েছিলেন ভারত, পাকিস্তানসহ যুক্তরাজ্য এবং যুক্তরাষ্ট্র থেকে। ২০০৫ সালের ৬ ডিসেম্বর তিনি লেফটেন্যান্ট জেনারেল হিসেবে শ্রীলঙ্কার সেনাকমান্ডারের দায়িত্ব পাওয়ার পরই এলটিটিইকে কীভাবে পরাজিত করবেন তা ভাবতে ভাবতে ক্লান্ত হয়ে পড়েছিলেন। ১৫ জুলাই ২০০৯ তারিখে তিনি সেনাকমান্ডারের দায়িত্ব থেকে অব্যাহতি পান এলটিটিইকে পরাজিত করে।The taking of Elephant Pass, D.B.S. JEYARAJ Frontline (magazine), Volume 17 - Issue 10, May. 13 - 26, 2000, Retrieved 29 March 2015Army Commander revisits early beginnings, Shanika SRIYANANDA, Sunday Observer, Retrieved 17 May 2015Nation Salutes War Veteran, General Sarath Fonseka (Retd) Conferring Field Marshal Rank, army.lk, Retrieved 25 March 2015 ২০০৬ সালের এপ্রিল মাসে ফনসেকা এলটিটিইর বোমা হামলায় মারাত্মকভাবে আহত হন, উগ্রবাদীরা তার গাড়িতে হামলা চালিয়েছিলো।Sri Lanka's top general wounded in suicide attack, The Sydney Morning Herald, Retrieved 29 March 2015Medical battle that saved the Army Commander By Chinthaka Fernando, The Sunday Leader, Retrieved 29 March 2015
পূর্ব জীবন
শ্রীলঙ্কার দক্ষিণাঞ্চলের এক উপকূলীয় শহর আম্বালানগোদায় ১৯৫০ সালের ১৮ ডিসেম্বর জন্ম গ্রহণ করেন শরৎ। তার পিতা পিটার ফনসেকা ছিলেন একজন খ্রিষ্টান এবং একজন শিক্ষাবিদ, এই পিটার পিয়াবতী (শরৎ এর মা) নামের এক বৌদ্ধ নারীকে প্রেম করে বিয়ে করেন যে তারই সঙ্গে লেখাপড়া করতেন। শরৎ প্রথমে আম্পারা এলাকার একটি উচ্চ বিদ্যালয়ে পড়েন (১৯৫৫-১৯৫৭)General Fonseka visits his first school in Ampara. Lanka Truth, Retrieved on 7 January 2010., এরপর আম্বালানগোদা থেকে ম্যাট্রিক পাশ করেন  (১৯৬৫ সালে) এবং কলম্বোর আনন্দ কলেজ থেকে বিএ পাশ করেন ১৯৬৯ সালে। ঐ বছরই সেনাবাহিনীতে ক্যাডেট হিসেবে নির্বাচিত হয়ে যান এবং পরের বছরের জানুয়ারীতে প্রশিক্ষণ শুরু করেন।Meteoric rise of Ananda's patriotic sons, Rasika SOMARATNA, Daily News, Retrieved 4 May 2015Ananda inspires students to serve the Nation, Daily News, Retrieved 4 May 2015
সামরিক জীবন
শুরুর দিকে
১৯৭০ সালের ৫ ফেব্রুয়ারি ফনসেকার মূল সেনা প্রশিক্ষণ শুরু হয় 'সেনা প্রশিক্ষণ কেন্দ্র দিয়াতালাওয়া'তে যেটি ১৯৭০-এর দশকে শ্রীলঙ্কা মিলিটারি একাডেমি নামে পুনঃনাম লাভ করে। তিনি কমিশনপ্রাপ্ত হন সিলন সিনহা রেজিমেন্টে (বর্তমানে নাম শ্রীলঙ্কা)। ১৯৭১ সালের ১ জুন তারিখে তাকে ঐ রেজিমেন্টের প্রথম ব্যাটেলিয়নে নিয়োগ দেওয়া হয়, সারা শ্রীলঙ্কায় তখন সাম্যবাদী রাজনৈতিক দল জেভিপি'র  সশস্ত্র আন্দোলন তুঙ্গে।

প্রথম ব্যাটেলিয়ন, সিনহা রেজিমেন্টের প্লাটুন অধিনায়ক (সেকেন্ড লেফটেন্যান্ট) হিসেবে কাজ করার পর শরৎ ১৯৭৩ সালে লেফটেন্যান্ট হন এবং ক্যাপ্টেন হন '৭৬ এ। এরই মধ্যে তিনি কমান্ডো কোর্স (১৯৭৩) পাশ করে ফেলেন। ১৯৭৮ সালে তিনি ভারত থেকে জঙ্গলযুদ্ধের ওপর বিশেষ প্রশিক্ষণ নিয়ে আসেন। ১৯৮০ সালে তিনি মেজর পদে উন্নীত হন এবং ১৯৮১ সালে পাকিস্তান যেয়ে ওখান থেকে 'কোম্পানী কমান্ডার্স কোর্স' করে আসেন। পরের বছরগুলোতে তিনি শ্রীলঙ্কা মিলিটারি একাডেমি, কমব্যাট ট্রেনিং স্কুল এবং বিশেষ পদাতিক বাহিনী প্রশিক্ষণ কেন্দ্রে প্রশিক্ষক এবং স্টাফ হিসেবে কাজ করেন।

ইলাম যুদ্ধ ১
১৯৮৭ সালে শরৎ বাংলাদেশের ডিফেন্স সার্ভিসেস কমান্ড অ্যান্ড স্টাফ কলেজ থেকে স্টাফ কোর্স পাশ করেন। ফিরে আসার পর তাকে ৪র্থ শ্রীলঙ্কা লাইট ইনফ্যান্ট্রি রেজিমেন্টের অধিনায়ক হিসেবে নিযুক্ত করা হয় এবং এই ইউনিট নিয়ে তিনি 'ভাদামারাচ্চি এলাকা সামরিক অভিযান'-এ নামেন যেটি ছিলো এলটিটিইর সাথে এক ভয়াবহ যুদ্ধ।Operation Liberation One, The Sunday Times, Retrieved 6 April 2015Full text of H.Efs speech at the War Heroes commemoration event at the Ananda College , Old Anandians Web Japan, Retrieved 6 April 2015Sri Lanka taught world the art of humane ops-President , Ministry of Defence, Retrieved 6 April 2015 ১৯৮৯ সালে তাকে তার কমিশনের ইউনিট (১ম শ্রীলঙ্কা সিনহা রেজিমেন্ট) এ অধিনায়ক হিসেবে বদলী করা হয়। তিনি এই ইউনিটের অধিনায়ক থাকাকালীন তামিল উগ্রপন্থীদের উপর নৃশংস হামলা চালান এবং তাদের এক গুরুত্বপূর্ণ নেতা প্রেমকুমার গুণরত্ন তার অধীনস্থ সেনাদের হাতে ধরা পড়ে যায়।FSP leader Kumar Gunaratnam fought a Guerilla war against the Indian army: Security Forces, By D.B.S.Jeyaraj, The Daily Mirror (Sri Lanka),  Retrieved 29 March 2015

ইলাম যুদ্ধ ২
১৯৯১ সালে তাকে পূর্ণ কর্নেল পদে পদোন্নতি দিয়ে ৩য় ব্রিগেডের অধিনায়ক করা হয় এবং জাফনা এলাকায় 'অপারেশন বালাভেগায়া'তে পাঠানো হয়। এই অপারেশনের পর তাকে 'ফার্স্ট ওয়ার অব এলিফ্যান্ট পাস' এ নামানো হয়, এই যুদ্ধে তার অনেক সৈন্য মারা যায়। এরপর তাকে শ্রীলঙ্কা সিনহা রেজিমেন্টের কেন্দ্রের প্রধান অধিনায়ক হিসেবে নিয়োগ দেওয়া হয় এবং এরপরে তিনি সেনাসদরে অপারেশন্স পরিদপ্তরে স্টাফ অফিসার ১ হিসেবে নিয়োগ পান।

১৯৯৩ সালের ডিসেম্বরে শরৎ ব্রিগেডিয়ার হন এবং সেনাবাহিনী সদর দপ্তরে ডাইরেক্টর অব মিলিটারি অপারেশন্স ডাইরেক্টরেট হন।
ইলাম যুদ্ধ ৩ এবং সেনাকমান্ডার
ব্রিগেডিয়ার হিসেবে ফনসেকা কমান্ডার অব মান্নার আর্মি এরিয়া হেডকোয়ার্টার্স হিসেবে দায়িত্ব পালন করা সহ সেনাবাহিনী সদর দপ্তরে টাস্ক ফোর্সের পরিচালক হিসেবে ছিলেন। ১৯৯৮ সালে তিনি মেজর-জেনারেল পদ পদোন্নতি পেয়ে ২২ ডিভিশনের অধিনায়ক হন। ২০০১ সালে তাকে জাফনা সেনা এলাকার প্রধান অধিনায়ক করা হয়। এ পদে থাকাকালীন শরৎ এলটিটিইর বিরুদ্ধে বেশ কয়েকটি সফল সামরিক অভিযান পরিচালনা করেছিলেন।We built too many walls and not enough bridges, By Keerthi Ratnayaka, Sri Lanka Guardian, Retrieved 31 March 2015 এরপর তাকে ওয়ান্নী সিকিউরিটি ফোর্সের অধিনায়ক করা হয়। ২০০২ সালের মে মাসে তিনি আবার জাফনা সিকিউরিটি ফোর্সের অধিনায়ক হিসেবে বদলী হন এবং ২০০৩ এর নভেম্বরে সেনা সদরে বদলী হন।LTTE DEMONSTRATIONS IN JAFFNA AND VAVUNIYA BURN EFFIGIES OF JAFFNA COMMANDER SARATH FONSEKA AND DEMAND ARMY TO QUIT, By Walter Jayawardhana, (LankaWeb), Retrieved 31 March 2015HSZ row: Story behind the story The Sunday Times, Retrieved 24 February 2016De-escalation Plan proposed by Security Forces Commander, Jaffna Peninsula, Maj. Gen. Sarath Fonseka, to Enable Re-settlement of Civilians in High Security Zones, December 20, 2002 South Asia Terrorism Portal, Retrieved 24 February 2016

সেনাসদরে তাকে শ্রীলঙ্কা সেনাবাহিনী রিজার্ভ ফোর্সের দায়িত্ব সামলাতে হয় অধিনায়ক হিসেবে। ২০০৫ সালে সেনাকমান্ডার হওয়ার আগ পর্যন্ত তিনি ঐ পদে বহাল ছিলেন। ৬ ডিসেম্বর ২০০৫ তারিখে তিনি তারই কোর্সমেট লেঃ জেনারেল শান্ত কোট্টেগোদার কাছ থেকে সেনাকমান্ডারের দায়িত্ব বুঝে নেন এবং লেঃ জেনারেল পদে উন্নীত হন।The Man of the Moment : Lieutenant General Sarath Fonseka , Business Today, Retrieved 17 May 2015Infantry Innovations: Sri Lanka’s Experience by LTC (Retired) Ivan Welch, U.S. Army Infantry Magazine, Retrieved 17 May 2015Strategic Analysis of Sri Lankan Military’s Counter-Insurgency Operations , Sergei DeSilva-Ranasinghe, Future Directions International, Retrieved 17 May 2015

এলটিটিইকে শায়েস্তা
২০০৯ সালের ১৮ মে সেনাকমান্ডার লেফটেন্যান্ট-জেনারেল শরৎ ফনসেকা টিভি এবং রেডিওতে ঘোষণা দেন যে সেনাবাহিনী এলটিটিইকে পুরোপুরি ধ্বংস করে দিয়েছে। Press Release, Ministry of Defence, Public Security, Law & Order. এই ঘোষণার পর সারা দেশে সিংহলীরা উল্লাসে ফেটে পড়ে এবং রাস্তায় রাস্তায় আনন্দ মিছিল বের করে।Sri Lankan warrior has president in his sights. Telegraph (UK), Retrieved on 17 January 2010.
প্রতিরক্ষা স্টাফ প্রধানের দায়িত্ব
১৫ জুলাই ২০০৯ তারিখে রাষ্ট্রপতি মাহিন্দা রাজাপক্ষে শরৎকে পূর্ণ জেনারেল পদে পদোন্নতি দিয়ে প্রতিরক্ষা স্টাফ প্রধানের (চীফ অব ডিফেন্স স্টাফ) দায়িত্বে নিযুক্ত করেন এবং সেনাকমান্ডারের দায়িত্ব মেজর-জেনারেল জগৎ জয়সূর্য পান।Army celebrates 60 years as bishop of Colombo calls for peace and harmony, by Melani Manel Perera, AsiaNews, Retrieved 29 March 2015

সেনাবাহিনী থেকে পদত্যাগ
জেনারেল শরৎ ২০০৯ সালের ১২ নভেম্বর প্রতিরক্ষা মন্ত্রীর কাছে তার পদত্যাগ পত্র জমা দেন, প্রতিরক্ষা মন্ত্রী গোতাবায়া রাজাপক্ষ (রাষ্ট্রপতির মাহিন্দার ভাই) তাকে সেনাবাহিনীতে আরো কিছু দিন থাকতে বললে শরৎ রাজনীতিতে ঢুকতে চান বলে জানান। ৪ দিন পর রাষ্ট্রপতি মাহিন্দা বিমান বাহিনীর কর্মকর্তা এয়ার মার্শাল ডোনাল্ড পেরেরাকে এয়ার চীফ মার্শাল পদে পদোন্নতি দিয়ে প্রতিরক্ষা স্টাফ প্রধানের দায়িত্ব দেন।Tribute to the fallen . Daily Mirror (Sri Lanka), Retrieved on 16 November 2009.

নোট

তথ্যসূত্র

বিষয়শ্রেণী:শ্রীলঙ্কান জেনারেল
বিষয়শ্রেণী:শ্রীলঙ্কান রাজনীতিবিদ
বিষয়শ্রেণী:ফিল্ড মার্শাল
বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কা সেনাবাহিনীর কমান্ডার
বিষয়শ্রেণী:শ্রীলঙ্কার পঞ্চদশ সংসদ সদস্য
বিষয়শ্রেণী:সিংহলী রাজনীতিবিদ
বিষয়শ্রেণী:শ্রীলঙ্কান বৌদ্ধ
বিষয়শ্রেণী:আনন্দ কলেজের প্রাক্তন শিক্ষার্থী
বিষয়শ্রেণী:শ্রীলঙ্কার চতুর্দশ সংসদ সদস্য
বিষয়শ্রেণী:শ্রীলঙ্কার ষোড়শ সংসদ সদস্য
বিষয়শ্রেণী:রয়্যাল কলেজ অব ডিফেন্স স্টাডিজের স্নাতক